ไทยพาณิชย์ โพรเทค เปิดตัวประกันออนไลน์
ไทยพาณิชย์ โพรเทค เปิดตัวประกันออนไลน์ คุ้มค่า คลิกง่าย ได้จริง จัดเต็มโปรโมชั่นสุดคุ้ม ประเดิมแจกฟรีประกันชีวิต 2 ล้านสิทธิ์
4 ต.ค. 2564

ไทยพาณิชย์ โพรเทค ชู ประกันออนไลน์ (Digital Insurance) จิ๊กซอว์สำคัญสู่การเป็นผู้นำธุรกิจโบรกเกอร์ ประกันภัยครบวงจร ผสานความแกร่งจากทีมดิจิทัลแบงก์กิ้ง ธนาคารไทยพาณิชย์ (DBANK) นำเทคโนโลยีปัญญาประดิษฐ์ (Artificial Intelligence) และข้อมูลดิจิทัลมาเป็นคีย์หลักพัฒนาแบบประกันออนไลน์ที่เหมาะสมและตรงความต้องการของลูกค้าแต่ละคนในโมเมนต์ที่ใช่ ง่ายและตรงใจ แน่นปึ๊กด้วยขุมกำลัง Insurance e-market place ที่เป็นกลางและมีผลิตภัณฑ์หลากหลาย ฟังก์ชั่นคลิกเลือกได้ง่ายๆ เปรียบเทียบความคุ้มครองและราคาให้เห็นความคุ้มค่ากันชัดๆ นำร่อง ประกันอุบัติเหตุ ประกันรถยนต์ และประกันสะสมทรัพย์ พร้อมโปรโมชั่นจัดเต็มทั้งลดทั้งแถมจากราคาและความคุ้มครองที่เลือกไว้ ประเดิมแจกฟรีประกันชีวิต 2,000,000 สิทธิ์คุ้มครองกรณีการเสียชีวิตจากอุบัติเหตุ และการเจ็บป่วยรวมโควิด-19 นานถึง 180 วันเพียงลงทะเบียนผ่านช่องทาง online.scbprotect.co.th ตั้งแต่วันนี้ – 15 พฤศจิกายน 2564 หรือจนกว่าจะครบ 2 ล้านสิทธิ์นางสาวปรมาศิริ มโนลม้าย รองผู้จัดการใหญ่อาวุโส ประธานเจ้าหน้าที่บริหาร กลุ่มธุรกิจประกัน ธนาคารไทยพาณิชย์ และประธานเจ้าหน้าที่บริหาร บริษัท ไทยพาณิชย์ โพรเทค จำกัด เปิดเผยว่า ตามที่บริษัทได้ประกาศแผนธุรกิจโดยระบุถึงช่องทางดิจิทัลจะเป็นเรือธงสำคัญในการเข้าถึงและตอบโจทย์ผู้บริโภคในยุคเลือกเอง จากปัจจุบันที่มี 2 ช่องทาง คือ ที่ปรึกษาด้านความคุ้มครอง” (Protection Consultant : PC) และเทเลเซลส์ วันนี้บริษัทฯ พร้อมแล้วสำหรับการเปิดตัวประกันออนไลน์ “Digital Insurance” online.scbprotect.co.th ซึ่งเป็นช่องทางที่ 3 ที่จะมาเติมเต็มช่องทางการขายเพื่อให้คนไทยเข้าถึงประกันได้ทั่วประเทศ ไม่จะอยู่ที่ไหนเวลาไหนก็สามารถเลือกความคุ้มครองที่เหมาะกับความต้องการได้ จึงเป็นที่มาของการผนึกกำลังร่วมกันกับทีมดิจิทัลแบงก์กิ้ง ธนาคารไทยพาณิชย์ หรือ DBANK เพื่อนำเทคโนโลยีปัญญาประดิษฐ์ (Artificial Intelligence) และข้อมูลดิจิทัลมานำเสนอประกันที่เหมาะสมและตรงความต้องการของลูกค้าแต่ละคน และทำให้ผู้บริโภครู้สึกได้ว่าความคุ้มครองเป็นส่วนหนึ่งในชีวิตประจำวันโดยในช่วงแรกนั้น จะนำเสนอผลิตภัณฑ์ประกัน 3 ประเภทคือ ประกันอุบัติเหตุ ประกันรถยนต์ และประกันสะสมทรัพย์ โดยในส่วนของประกันอุบัติเหตุ ไฮไลต์จะอยู่ที่ลูกค้าสามารถเลือกรับความคุ้มครองโรคเฉพาะและการเจ็บป่วยพิเศษในเด็ก หรือผู้ใหญ่ที่นิยมเป็นกันได้ ขณะที่ประกันรถยนต์ ลูกค้าคลิกเลือกความคุ้มครองที่ต้องการเพื่อปรับลดค่าเบี้ยได้ตามใจและยังการันตี เจอถูกกว่าคืนเงิน และสุดท้าย ประกันสะสมทรัพย์ ที่เลือกดูค่าเบี้ยและความคุ้มครองได้อย่างสบายใจพร้อมผลตอบแทนที่สูง นอกจากผลิตภัณฑ์ที่เลือกได้ง่ายๆ ตามต้องการแล้ว ยังจัดเต็มโปรโมชั่นทั้งลดทั้งแถมเพิ่มเติมด้วยโค้ดส่วนลดในหน้าแรกของเว็บไซด์ ประกันรถยนต์ลด 10% และประกันอุบัติเหตุลด 5% จากราคาและความคุ้มครองที่เลือกไว้ แถมยังรับเพิ่มฟรีอีก 4 ความคุ้มครอง ทั้งการเดินทางไปต่างจังหวัด โควิด รถยนต์ ขโมยขึ้นบ้าน โดยบริษัทจะทยอยนำเสนอประกันภัยประเภทอื่นๆ ภายในสิ้นปี อาทิ ประกันโรคร้ายแรง และประกันการเดินทาง โดยทุกแผนประกันลูกค้าสามารถศึกษารายละเอียด ผ่าน online.scbprotect.co.th ประกันออนไลน์ SCB Protect คุ้มค่า คลิกง่าย ได้จริงดร.ชาลี อัศวธีระธรรม รองผู้จัดการใหญ่อาวุโส ประธานเจ้าหน้าที่บริหาร กลุ่มงาน Digital Banking (DBANK) ธนาคารไทยพาณิชย์ กล่าวว่า DBANK เป็นหน่วยงานที่ช่วยทำให้ชีวิตง่ายขึ้นในการจัดการเรื่องการเงิน อาทิ เรื่องประกัน การกู้ยืม หรือการจ่ายเงิน โดยการนำเทคโนโลยีปัญญาประดิษฐ์ (Artificial Intelligence) และข้อมูลดิจิทัลมาพัฒนาหาสิ่งที่เหมาะสมกับลูกค้าแต่ละคนให้สามารถเข้าถึงและหาความคุ้มครองที่ตรงตามต้องการได้ DBANK จึงเริ่มการออกแบบและพัฒนา Digital Insurance นี้ร่วมกับไทยพาณิชย์ โพรเทค โดยเริ่มต้นจากการทำการวิจัยลูกค้า เพื่อหา Insurance Customer Journey ที่ตอบโจทย์ลูกค้ายุคโควิด สรุปออกมาเป็น 3 ปัจจัยหลักในการเลือกซื้อประกัน (Search &amp; Awareness) ประกอบด้วย 1. ชื่อเสียงของแบรนด์ต้องมั่นใจได้ว่ามั่นคง เพราะเรื่องประกันผูกพันกับเราเป็นเวลานานอย่างน้อยเป็นปี 2. ความคุ้มครองและค่าเบี้ยที่ต้องจ่าย ดังนั้นแบบประกันจึงต้องนำเสนอให้เห็นชัด และ 3. การบริการลูกค้าต้องเข้าถึงข้อมูลที่อยากรู้ได้ง่าย เป็นคำตอบที่เข้าใจง่ายใช้ได้จริง และพร้อมที่จะให้ข้อมูล“เมื่อทราบอินไซต์ที่แท้จริงของลูกค้า เราจึงร่วมกันพัฒนาบริการที่มีจุดเด่นสำคัญของดิจิทัลโบรกเกอร์ ได้แก่ 1. Insurance e-market place ที่เป็นกลางและมีผลิตภัณฑ์หลากหลาย 2. Product table comparison ฟังก์ชั่นคลิกเลือกได้ง่ายๆ เปรียบเทียบความคุ้มครองและราคาได้ชัดเจน และสถานการณ์ที่พร้อมเปลี่ยนแปลงตลอดในปัจจุบันและเทคโนโลยีที่ก้าวหน้าขึ้นอย่างรวดเร็ว ทำให้การทำ digital insurance จะต้องพัฒนาตลอด ซึ่งในลำดับถัดไป เมื่อมีข้อมูลพอสมควรแล้วทีมดิจิทัลของธนาคารไทยพาณิชย์และบริษัท ไทยพาณิชย์ โพรเทค จะพัฒนาไปสู่เรื่องของการเคลม การรีวิว และการให้คะแนนของแต่ละแผนประกัน” ดร.ชาลี กล่าวนอกจากนี้ DBANK ยังได้ร่วมพัฒนา Gamification Happy Coin Happy Toy เกมมือถือง่ายๆ สนุกๆ แต่มีสาระจะมาช่วยให้ความเพลินเพลินแก่ทุกคน และยังช่วยให้ลูกค้าเข้าใจถึงความเสี่ยงในชีวิตที่อาจเจอและเรียนรู้ทางป้องกัน พร้อมแลกรางวัลได้มากมาย โดยเกมจะอยู่ใน Line @scbprotect สามารถทดลองเล่นได้ตั้งแต่วันนี้เป็นต้นไปนางสาวปรมาศิริ กล่าวว่า ประกันออนไลน์ ยังครอบคลุมไปถึงการบริการหลังการขาย โดยบริษัทได้เปิดตัว 1314 SCB Protect Call Center ที่จะมาช่วยอำนวยความสะดวกลูกค้าจากทุกช่องทาง รวมถึงการเปิดตัวแอปพลิเคชั่น SCB Protect App ‘ผู้ช่วยสำคัญยามฉุกเฉิน’ ให้แก่ลูกค้า โดยทุกคนสามารถโหลดใช้งานได้ฟรีทั้ง Android และ iOS โดยจะมีสิทธิพิเศษการใช้บริการและส่วนลดค่าบริการให้ลูกค้าที่ซื้อประกันกับไทยพาณิชย์ โพรเทค ตามค่าเบี้ยที่จ่ายรายปี สำหรับลูกค้าทั่วไปที่ยังไม่ได้ซื้อประกันกับบริษัทฯ สามารถใช้บริการได้ฟรีเช่นกัน“จากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ไทยพาณิชย์ โพรเทค ขอส่งกำลังใจให้คนไทยพร้อมสู้ใหม่อย่างมั่นใจด้วยประกันชีวิตฟรี 2,000,000 สิทธิ์ คุ้มครองคุณจากเหตุไม่คาดฝันนาน 180 วัน นับแต่วันที่ลงทะเบียน โดยในกรณีเสียชีวิตจากการเจ็บป่วยรวมโควิด* รับเงินชดเชย 20,000 บาท กรณีเสียชีวิตจากอุบัติเหตุรับเงินชดเชย 40,000 บาท เพียงลงทะเบียนผ่าน online.scbprotect.co.th ตั้งแต่วันนี้ – 15 พฤศจิกายน 2564 หรือจนกว่าจะครบ 2,000,000 สิทธิ์”